
	COMISIA JURIDICĂ,

   DE DISCIPLINĂ ŞI IMUNITĂŢI
	
	                   București, 9 noiembrie 2021
                   Nr.4c-13/700/21.09.2021 
                   PLx. 355/2021


A V I Z 

asupra

Proiectului de Lege privind aprobarea Ordonanței de urgență a Guvernului nr.69/2021 pentru suspendarea aplicării prevederilor Legii nr.5/2021 privind Statutul personalului profesionist operativ de intervenție din cadrul serviciilor civile care asigură asistență publică medicală de urgență și prim ajutor calificat
În conformitate cu prevederile art.95 și art.117 alin.(3) din Regulamentul Camerei Deputaților, republicat, Comisia juridică, de disciplină și imunități a fost sesizată, spre avizare, în procedură de urgență, cu Proiectul de Lege aprobarea Ordonanței de urgență a Guvernului nr.69/2021 pentru suspendarea aplicării prevederilor Legii nr.5/2021 privind Statutul personalului profesionist operativ de intervenție din cadrul serviciilor civile care asigură asistență publică medicală de urgență și prim ajutor calificat, trimis cu adresa nr. PLx. 355 din 20 septembrie 2021, înregistrat la Comisia juridică, de disciplină și imunități sub nr.4c-13/700 din 21 septembrie 2021.

Camera Deputaților este Cameră decizională, în conformitate cu  dispozițiile art.75 alin.(1) din Constituția României, republicată, și ale art. 92 alin. (9) pct.1 din Regulamentul Camerei Deputaților, republicat.

Senatul, în calitate de primă Cameră sesizată, a adoptat inițiativa legislativă, în ședința din 14 septembrie 2021.

Proiectul de lege are ca obiect de reglementare suspendarea aplicării prevederilor Legii nr.5/2021, până la data de 31 decembrie 2022, inclusiv. 

În ședința desfășurată în sistem mixt din data de 9 noiembrie 2021, potrivit art. 62 și 131 alin.(1) din Regulamentul Camerei Deputaților, republicat, membrii Comisiei juridice, de disciplină și imunități au examinat inițiativa legislativă supusă avizării, expunerea de motive și au avut în vedere avizul negativ al Consiliului Legislativ, transmis prin adresa cu nr.495 din 29 iunie 2021 și avizul favorabil al Consiliului Economic și Social transmis prin adresa cu nr. 4973 din 29 iunie 2021.

În urma dezbaterilor, Comisia juridică, de disciplină și imunități a hotărât, cu unanimitate de voturi, avizarea favorabilă a inițiativei legislative.

În raport de obiectul și conținutul reglementării, proiectul de Lege face parte din categoria legilor ordinare.

